My Kreatiewe Bybel vir Meisies – toortsie.com
Julie 13, 2019 Julie 22, 2019 ~ Toortsie
Ek is só opgewonde oor hierdie fantastiese Bybel wat in my skoot beland het! Baie, baie dankie, CUM. Dis 'n spesiale Bybel wat vir 'n spesiale meisie gereserveer word.
Ek dink enige tienermeisie sal mal wees hieroor. Die teks is dié van die Nuwe Lewende Vertaling, wat baie lekker lees. Dis nuut en vars.
Soms is daar oulike, kort gedagtetjies ingevoeg, of as die meisie wil, kan sy kreatief raak en haar kleurpenne uithaal. Ek hou ook baie van die idee dat daar amper oral plek is om notas te maak. Ai, ek kan my eie Bybel so volskryf!
Hierdie is beslis 'n Bybel wat enige jongmeisie se hart sal verbly. Ek weet klaar wie hierdie een gaan kry.
Ek wil graag weet: Kan julle die foto's sien? As ek op my foon kyk, is dit daar, as ek egter op my rekenaar kyk, is dit nie?